Missatge: No se si era Soros que deia, mai inverteixis en res que no entenguis... doncs això  Tendim a veure les coses de forma molt complicada, i per això no veiem les estructures fonamentals, ens confon i passa el que passa. A sota de la maquina mes complexa hi ha estructures d'una gran simplicitat que mai tenim que perdre de referencia.En tot, i especialment en aquestes coses financeres, cal treure tota la parafernàlia i anar a cercar l'estructura, només aixi es veu si ens estant prenent el cabell.

Resposta: Entenc el que vols dir però no sé si perque tu ets de fora i no saps ben bé com va anar la cosa però el cas és que aquesta mena de productes finacers s'han comercialitzat, la immensa majoria d'ells, fraudulentament a gent que no te el perfil adequat per tenir-hi els diners invertits allí. Se n'ha fet un abús immens sobretot de la CONFIANÇA en la persona. M'explico: la majoria de la gent estafada ho ha estat per haver confiat en els comercials de l'oficina que coneixien de tota la vida i que era gairebé com part de la família. Confiança en la persona i en la institució financera en la qual fa molts anys que hi tenien relació. Aquesta gent mai s'havia arribat a pensar que els estaven encolomant una merda punxada en un pal. En molts casos ni tan sols els comercials sabien el que estaven venen. La pressió els arribava de les altes esferes de les entitats de crèdit. S'havia de vendre sí o sí a qui fos. Amb llamineres comissions de venda si s'aconseguien objectius o amb fotre'ls fora de comercials i passar-los a càrrecs menys rellevants quan no directament al carrer. I tot això amb connivència dels organismes reguladors, el Banc d'Espanya i la CNMV que han deixat fer i desfer al seu gust mirant com s'ha perpetrat la major estafa bancària de la història i ells mirant cap a un altre cantó. Per cert, prenent el cabell -> prenent el pèl.